google/wiki40b huggingface dataset:
Xellia

Xellia, juridisk navn Xellia Pharmaceuticals ApS er en dansk legemiddelprodusent, med hovedkontor på Amager i København. Virksomheten er opprinnelig grunnlagt av EAC under navnet Dumex.
Virksomhetens fabrikk i Danmark ligger i triangelet Dalslandsgade, Vermlandsgade og Prags Boulevard, området inneholder Nerikegade som opprinnelig var en offentlig vei.

Bedriftens historie

Dumex ble grunnlagt av EAC i 1956 for produksjon og salg av farmasøytiske produkter på det internasjonale markedet. Virksomhetens varemerke ble av EAC også brukt for å markedsføre tørmælksprodukter.
Fra 1961 markedførte A/S Dumex i Oslo legemidler i Norge fra adresse i Brochmanns gate 9 i Oslo og etter en ekspansjon i 1968 fra kontorer i Gamle Drammensvei 107 på Høvik i Bærum. Torvall Westly var direktør. I 1981 tok Odd Gunnar Skomsøy over som direktør for den norske delen etter Westly.I 1982 flyttet kontorene til Nye Vakås vei 8 på Hvalstad i Asker.I 1985 tok Per Skaug over som disponent etter Skomsøy.
Det norske selskapet Aphotekernes Laboratorium, som opprinnelig ble grunnlagt i 1903 i Oslo, kjøpte i 1983 Dumex. Den samlede virksomheten fortsetter under navnet Alpharma. Ved utgangen av 1995 ble navnet for den danske delen av virksomheten endret til Dumex-Alpharma, og i 2000 bare Alpharma.
King Phamaceuticals (i dag en del av Pfizergruppen) kjøpte Alpharma ved utgangen av 2008, men før dette var den delen av virksomheten som produserte de aktive legemiddelstogffene skilt ut i selskapet Axellia Pharmaceuticals, som ble kjøpt av venture capital fondet 3i. Navnet ble endret i 2010 til det nåværende Xellia.
3i solgt i 2013 Xellia til Novo A/S (datter av Novo Nordisk Foundation), som også eier en betydelig del av blant annet Novozymes og Chr. Hansen. Senere er Steen Riisgaard satt inn som leder i styret.
Badeplasser i Kristiansand

Badeplasser i Kristiansand er en oversikt over badeplasser i Kristiansand i Vest-Agder fylke.
Nevernes (Brønnøy)

Nevernes er en liten plass i Brønnøy kommune. På Nevernes er det nå blitt bygd Nevernes havn som er museum.
Air Namibia

Historie

Air Namibia blei oppretta i 1946. Ruteflygingene starta i 1948. Først gikk selskapet under navnet South West Air Transport, som seinere blei til Southwest Airways. I 1978 gikk selskapet sammen med Namib Air og fortsatte flygingene med dette selskapets navn. I forbindelse med Namibias uavhengighet fikk selskapet navnet Air Namibia i 1991.
Selskapet er offentlig eid og den namibiske staten eier alle aksjene.

Ruter

I tillegg til innenriksruter, flyr selskapet til destinasjoner i ni land i Afrika og Europa (juli 2015). Selskapet flyr til Luanda i Angola, Maun i Botswana, Accra i Ghana, Johannesburg og Cape Town i Sør-Afrika, Lusaka i Zambia, Harare og Victoria Falls i Zimbabwe. Det eneste reisemålet utenfor Afrika er Frankfurt i Tyskland. Innenriks trafikkerer Air Namibia byene Katima Mulilo, Luderitz, Ondangwa, Oranjemund, Rundu og Walvis Bay.

Flyflåte

Flyflåten består av Airbus A330-200, Airbus A319-100 og Embraer ERJ 135 (juli 2015).
Austbygde

Næring

Bygda har to campingplasser; Sjøtveit camping og Sandviken camping, i tillegg til bank, skole, barnehage, kafe, bensinstasjon, fargehandel, garnbutikk, dagligvarebutikk, bakeri, sportsbutikk, drosjesentral og industri.
Det er mange sjølvstendig næringsdrivende innen anlegg/transport, tømrer/snekker, trevare, turistnæring. Det er en storstilt hytteutbygging i Lure, Nystaul og Skirvedalen. Denne hytteutbyggingen er sammen med Gaustablikk størst i Tinn.

Historie

Austbygde kirke ble bygd i 1888 etter at sognet etter resolusjon i 1886 ble oppretta. Eiendommen der kirka står ble gitt av Haukås til å bygge kirke.
Før i tiden var Austbygde ett av flere anløp for dampskipstrafikken på Tinnsjå.
Henryk Wieniawski

Liv og virke

Han ble født i en polskjødisk familie som hadde konvertert til katolisismen. Hans far, Tadeusz, var en kjent kirurg, og hans mor, Regina, var en fremtredende pianist. Hun var Wieniawskis første pedagog, og senere studerte han hos Jan Hornziel, fiolinist ved Teatr Wielki i Warszawa, og Stanisław Serwaczyński, solist og konsertmester ved Operaen i Budapest. 
I 1843, i en alder av åtte år, reiste han til Paris, hvor han studerte hos Lambert-Joseph Massart ved konservatoriet. Han fullførte studiene i 1846, i en alder av 11 år, og i 1848 debuterte han i St. Petersburg. I 1850 ble han sammen med sin bror Józef med på utstrakte konsertreiser i mange europeiske land, og skapte sensasjon med sitt fiolinspill. Etter flere suksesser ble han i 1859 utnevnt som solofiolinist hos den russiske tsar, og underviste ved konservatoriet i St. Petersburg 1862-1867. 
I 1872, etter 12 år i Russland, reiste han sammen med Antoni Rubinstein på en stor turné i USA. I løpet av 8 måneder gav han 215 konserter. Wieniawski ble i USA frem til 1874, hvor han konserterte med den kjente operasangerinnen Pauline Lucca. Etter å ha kommet tilbake til Europa underviste han ved konservatoriet i Brussel 1874-1877, hvor han var lærer for blant andre Eugène Ysaÿe. 
Wieniawski døde i Moskva, og ble gravlagt på Powązki-kirkegården i Warszawa.

Ettermæle

Siden 1935 avholdes en internasjonal fiolinkonkurranse til hans ære (Henryk Wieniawski internasjonale fiolinkonkurranse). Denne er verdens eldste fiolinkonkurranse, og regnes som en av verdens mest prestisjefulle. 
Wieniawski gjenkjennes som en av de fremste fiolinister og mest anerkjente komponister innen fiolinmusikken. Komposisjonene hans er delvis holdt i brillantstilen, med elementer av romantisk lyrikk og polske folkemusikktradisjoner. Han komponerte hovedsakelig for fiolin, og tok i bruk et bredt spekter av virtuosteknikker i verkene sine. Han skrev noen av de viktigste og vanskeligste verker innen repertoaret, blant annet to svært vanskelige fiolinkonserter (1853 og 1870). Andre kjente verker omfatter blant annet hans Études-Caprices (1863), Scherzo-Tarantelle (1856), Légende (1860) og en rekke masurkaer, poloneser og kujawiaker.
Sergei Hohlov-Simson

Klubbkarriere

Hohlov-Simson startet sin klubbkarriere hos FC Flora Tallinn i 1992, hvor han spilte to sesonger uten at han fikk spille seriekamper. I 1995 meldte han overgang til serierivalen JK Tervis Pärnu, før han i 1997 dro tilbake til Flora Tallinn. I sin andre periode i klubben spilte han 49 seriekamper og noterte seg for seks scoringer, og var med på å vinne Meistriliiga både i 1997 og 1998, samt den estiske cupen Eesti Karikas i 1998. I 2000 meldte han overgang til JK Viljandi Tulevik, hvor han noterte seg for syv seriekamper, før han samme år dro videre til FC Kuressaare.
I 2000 ble Hohlov-Simson utenlandsproff da han skrev under på en kontrakt med den israelske klubben Hapoel Kfar Saba. Her slet han med på å få spilletid, og ble følgelig lånt ut til Hapoel Tayibe hvor han noterte seg for 20 seriekamper ut 2000/2001-sesongen. Høsten 2001 ble han tilbudt kontrakt av Hamarkameratene, som da spilte i 1. divisjon. Han debuterte for klubben den 9. september 2001 i en seriekamp borte mot Hødd (2–2), da han kom inn som innbytter for Per Sören Johansson i andre omgang. I januar 2002 vendte han tilbake til hjemlandet og skrev under en toårskontrakt med FC Levadia Tallinn. Han spilte 90 seriekamper, og fikk med seg ett seriemesterskap og to cupmesterskap frem til han la opp ved sesongslutt 2006.

Internasjonal karriere

Hohlov-Simson fikk sin debut for Estlands herrelandslag i en vennskapskamp borte mot Latvia den 10. juli 1992 (2–1). Hans første landslagsmål kom i en VM-kvalifiseringskamp hjemme mot Hviterussland den 5. oktober 1996 (1–0). Han fikk totalt 58 landskamper for Estland og noterte seg for to landslagsmål frem til 2004.

Trenerkarriere

Den 26. juli 2011 ble Hohlov-Simson ansatt som trener for Levadia Tallinn, hvor han ledet klubben i 21 kamper før han i januar 2012 ble ansatt i klubbens administrasjon.
NS Kvinneorganisasjon

Nasjonal Samlings Kvinneorganisasjon, forkortet NSK, var en særorganisasjon for kvinner over 18 år tilknyttet det norske nazistpartiet Nasjonal Samling (NS). NKS ble dannet i 1934, kort etter NS’ stiftelse året før. NS Kvinneorganisasjon ble nedlagt da den tyske okkupasjonsmakten overga seg og NS-styret ble avsatt ved frigjøringen etter andre verdenskrig i Norge i mai 1945. NSK var én av NS’ tre store særorganisasjoner, sammen med ungdomsforbundet (NSUF) og Hirden.
Besart Berisha

Tidlig karriere

Berisha begynte sin karriere hos det tyske laget Tennis Borussia Berlin i 2003 der han var i bare et år, før han ble oppdaget av Hamburg SV. Etter å ha signert for de, ble han umiddelbart lånt ut til det danske Superliga-laget Aalborg Boldspilklub der han tilbrakte en periode uten spesielt stort hell, med bare 3 kamper og ingen mål. Sesongen etter ble han lånt ut til et annet dansk lag, der han skårte 11 mål på 31 kamper og ble lagets toppskårer den sesongen.
For 2006/2007-sesongen fikk han sjansen i Hamburg. Den 6. desember 2006 ble Berisha den første albaner som skårte i gruppespillet av Mesterligaen ved å skåre et mål mot CSKA Moskva på hjemmebane. Han spilte 12 andre kamper for laget denne sesongen, der han kom inn som innbytter 9 ganger.

Burnley

Den 3. juli 2007 kjøpte Burnley Berisha fra Hamburg SV for £340,000, dette etter hans imponerende forestilling for Albania mot det engelske England B-landslaget på Burnleys hjemmebane ground Turf Moor. Etter denne kampen ble flere europeiske klubber interessert i han men Berisha ble tilslutt signert på en treårs kontrakt, avhengig av arbeidstillatelse. Den ble gitt 3. juli 2007 og avtalen ble gjennomført.
Berisha ble satt utenfor 2007–2008 sesongen da han ble skadet i en landskamp mot Malta. 10 måneder etter sin alvorlige kneskade, returnerte Berisha til fotballspilling i en vennskapskamp i USA mot Carolina Railhawks, der han ble byttet inn etter 71 minutter.

Rosenborg

8. august 2008 ble det bekrefet at Berisha gikk på utlån til trønderklubben ut året. Berisha debuterte 10. august 2008 i en seriekamp hjemme mot Molde, og skårte to mål på tre minutter i andre omgang, før han etter 73 minutter ble byttet ut med Konan Ya. Rosenborg vant kampen 3–1.

Arminia Bielefeld

5. august skrev han under for den tyske klubben Arminia Bielefeld

Landslagsspill

Besart Berisha fikk albansk statsborgerskap i september 2006. Han spilte sin første kamp for Albania den 11. oktober 2006, mot Nederland. Han skårte sitt første landslagsmål for Albania den 25. mai 2007, i en vennskapskamp mot England B.
Alloclemensia mesospilella

Utseende

En liten (vingespenn 10 – 14 mm) møll, svartbrun med gulhvite flekker på forvingen. Den ligner mest på knoppmøllen Lampronia rupella, men er litt mindre og har kortere antenner. Antennene er trådformede og ikke fullt halvt så lange som forvingen. Hodet er ganske lite og kledt med gule, oppstående skjell. Kroppen og forvingene er mørkbrune med en svak, gyllen glans. Forvingen har et bredt, kremgult tverrbånd ca. 1/3 ut i vingen, lenger ute 2 – 4 store, kremgule flekker som kan være sammevokst til et tverrbånd. Det vanligste er at det er to flekker ved framkanten av vingen og én ved bakkanten. Vingefrynsene er gule fra vingespissen til ca. midt på ytterkanten, lenger bak svartbrune. Bakvingen er grå med en svak purpurglans.

Levevis

Denen arten er normalt sjelden, men kan enkelte ganger ha masseutbrudd. Larven lever på rips-slekten (Ribes spp.), som omfatter hagerips, villrips, solbær, stikkelsbær og alperips. Hos oss forekommer arten helst i hager der disse blir dyrket. Hunnen legger egg enkeltvis på undersidene av buskenes blader. Den unge larven minerer inne i bladet, først lager den en gangmine, senere enn flekkmine. Når larven er blitt litt større, gnager den seg ut av minen og lager en hylse av blader rundt seg, som den kryper rundt med når den spiser av bladene.
Den kan snaue bladene slik at bare nervene står igjen. I august er den fuulvoksen og slipper seg ned på bakken der den forvandler seg til en puppe. De voksne sommerfuglene flyr i juni – juli. Normalt er denne arten for fåtallig til å gjøre vesentlig skade, men den har blitt registrert som skadegjører på rips.

Utbredelse

Den er utbredt i Europa, mot sør til Italia og mot øst til Baltikum og det vestlige Russland. I Norge er den bare registrert på fire lokaliteter i Nordland og Troms, den er også ganske sjelden i Sverige, men noe mer utbredt i Finland.
Harry bit for bit

Historien (plotet)

Filmen forteller om den relativt fremgangsrike forfatten «Harry Block» (Woody Allen). «Harry» bruker eksempler fra sitt eget liv og folk han kjenner. Han har tre ekskoner som hater ham, og skal nå æres av sitt Alma Mater, som utviste ham, for sitt forfatterskap. Midt i alt dette så har han skriveblokkering (jf. navnet hans) og hans siste forelskelse skal gifte seg med en annen.
Colin Bass

Biografi

Colin Bass' eklektiske karriere startet med forskjellige småband i London-området, men han fikk ikke til noe særlig før han sluttet seg til Steve Hillage Band og en lengre europaturné. Deretter gikk han til Camel hvor han fikk til et veldig bra samspill med trommeslageren Andy Ward. Hans debutalbum var I Can See Your House from Here fra 1979 hvor han i  tillegg til å spille bass, fikk vise sitt vokale repertoar. 
Han var også medlem av verdensmusikk-pionerene 3 Mustaphas 3 fra 1984 til 1991. Bass har også spilt inn plater og fremført med mange internasjonale artister som Steve Hillage, Duncan Browne, Oumou Sangare, Dembo Konte & Kausu Kouyate, Maurice el Medioni, Stella Chiweshe. Han har også produsert album for Tarika, The Klezmatics, Ali Hassan Kuban og andre.
Colin Bass er kjent i Indonesia for å ha produsert og solgt mange millioner album og har spilt inn 3 album der under sitt eget navn (Sabah Habas Mustapha), som inneholdt mange topp indonesiske musikere fra Jakartaområdet. Det siste albumet So La Li av Sabah Habas Mustapha & the Jugala Allstars fra 2000 ble nominert av BBC Radio 3 til deres World Music Award. 
I 1999 ga han ut det første Bass-albumet An Outcast of the Islands, som ble innspilt i Polen og California og som hadde med Andrew Latimer og Dave Stewart fra Camel, og medlemmer fra de polske gruppene Quidam, Abraxas og Poznań Filharmoniske Orkester. Senere samme året utkom hans album Live at Polskie Radio 3, og i 2000 ble Live Volume 2 – The Acoustic Songs utgitt. Camels foreløpige siste album var A Nod and a Wink og kom ut i 2002.
Bass bor i dag i Berlin i Tyskland, hvor han jobber med soloprosjekter og har sitt ukentlige radioprogram på SFB Radio 4. Colin Bass er forøvrig storebror til den amerikanske skuespillerinnen Bo Derek.
Macrargus carpenteri

Utseende

Macrargus carpenteri er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
MF «Austevoll»

Skipet

MF Austevoll var byggnummer 657 ved Båtservice Verft AS i Mandal og ble overlevert i juni 1979. Ved overlevering var tonnasjen 483 bruttoregistertonn og 208 nettoregistertonn. I september 1994 ble hun ommålt til 769 bruttotonn og 253 nettotonn. Hovedmaskinen er en firesylindret totakts EV dieselmotor bygd av Wichmann Motorfabrikk AS på Rubbestadneset.
Grand Unification

Grand Unification er debutalbumet til det britiske bandet Fightstar.
Bruray

Bruray er en av de tre største øyene som utgjør Out Skerries i Shetland i Skottland. I 2004 hadde Bruray, som er den østligste bebyggelsen på Shetland, 26 innbyggere.
En kort bro gir veiforbindelse til naboøya Housay. Fra havnen i Bruray er det fergeforbindelse til Vidlin og Lerwick på Mainland og flyforbindelse til Tingwall.
Hestesport under Sentralamerikanske og karibiske leker 1990

Hestesport under Sentralamerikanske og karibiske leker 1990. Hestesport var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var sjuende gangen som hestesport var med i de sentralamerikanske og karibiske leker. Mexico ble beste nasjon med fire gullmedaljer foran Colombia med tre.
Deyver Vega

Derpotivo Saprissa

Vega startet karrieren i Deportivo Saprissa hvor han startet med spill for U17-laget før han senere ble en del av A-laget i 2009. Han spilte for det meste høyreving i Costa Rica. I Deportivo Saprissa fikk han over 100 kamper for A-laget og scorte 20 mål. Han valgte å forlate Deportivo Saprissa før kontrakten gikk ut til fordel for SK Brann.

Sportsklubben Brann

2. mars valgte Deyver Vega å forlate Deportivo Saprissa for å slutte seg til SK Brann, etter et stor ønske om å spille fotball i Europa. Han har signert en 3,5-års kontrakt med rødtrøyene fra Bergen. Deyver Vegas kontrakt med Deportivo Saprissa gikk egentlig ikke ut før i mai 2016, men ved hjelp fra eksterne sponsorer som Hardball AS og Trond Mohn fikk SK Brann til å finansiere et kjøp av den costaricanske spilleren.

Landslag

Deyver Vega har også spilt både aldersbestemte landskamper for Costa Rica siden 2009, forholdsvis for U17-, U20- og U22-landslaget. Først i 2015 fikk han muligheten på Costa Ricas herrelandslag i fotball i en vennskapskamp. Han deltok også i Gold Cup for Costa Rica i 2015 og fikk 2 kamper. Han har bare scoret et landslagsmål og det var i en U20-CONCACAF CUP i 2011.

Privat

Rett før Vega tok valget om å forlate Costa Rica og flytte til Bergen fridde han til sin kjæreste. Han er nå forlovet med Keyla Salazar.
Norgesmesterskapet i boksing 1994

Norgesmesterskapet i boksing 1994 ble arrangert 3.-6. mars i Porsgrunn.
Kongepokalen ble vunnet av Anders Styve. Forbundspokalen ble vunnet av Geir Hitland. Beste klubb ble Bergen Sparta.
Holm Hansen & Co

Holm Hansen & Co var en tekstilbedrift på Youngstorget 3 i Oslo. Den ble etablert i 1889, og produserte herreklær. Det var landets første produksjonsbedrift som satset ensidig på dette segmentet.
Majalaya

Majalaya er en by i provinsen Vest-Java på Java i Indonesia. Befolkningen anslås (2005) til 226 700.
Dmitrij Mendelejev

«Periodesystemets far»

Mendelejev vokste opp i en stor søskenflokk i Sibir. Faren var rektor på en videregående skole, men ulykker innhentet stadig familien. Først ble faren blind og måtte slutte å arbeide. Moren gjenåpnet og drev en gammel glassfabrikk, men faren døde, og fabrikken brant ned. 
Mendelejev fikk tidlig et stipend ved Universitetet i St. Petersburg, der han senere ble professor. Han tok studiene svært alvorlig og fikk tidlig priser for sitt allsidige arbeid. Han var opptatt av teknologiske spørsmål, blant annet utnyttelsen av kull, olje og salt. Læreverket Principles of chemistry kom i mange opplag og ble oversatt til flere språk. 
Mendelejev var også på andre områder forut for sin tid. Han opponerte sterkt mot at kvinner ikke hadde adgang til å studere ved universitetene. Naturvitenskapens svake stilling i den videregående skolen sammenliknet med de døde språkene gresk og latin, var han også sterkt imot. Dette bidro til at han ble mindre verdsatt i hjemlandet enn i utlandet. 
I 1869 klarte han å konstruere et periodesystem bygd på de 63 grunnstoffene som da var kjent. Han forbedret periodesystemet flere ganger i årene framover. Han forutså i tillegg eksistensen av flere ukjente grunnstoffer og kunne komme med detaljerte egenskaper til de ukjente stoffene. Et eksempel er grunnstoffet gallium. Først da grunnstoffene som Mendelejev hadde forutsett egenskapene til, ble oppdaget, begynte kjemikerne å ta periodesystemet på alvor. Det periodesystemet som han utviklet i 1872, ble brukt i lærebøker i nesten 80 år.
Mendelejevs periodesystem var basert på grunnstoffenes økende atommasser. I dette systemet framkom en slags perioder (vannrette linjer) der for eksempel grunnstoff nr. 1 i en periode liknet grunnstoff nr. 1 i den etterfølgende perioden. Slik oppsto det grupper eller familier av grunnstoffer som liknet hverandre i viktige kjemiske og fysiske egenskaper.
Tidsavvik

Et tidsavvik er definert ved internasjonal konvensjon som et antall timer og minutter fra universell tid UTC. Mange tidssoner bruker to tidsavvik, et for standardtid og et for sommertid.
Mitridate Eupatore

Synopsis

I det antikke kongedømmet Pontus, har Farnace tatt makten etter å ha drept kongen og giftet seg med hustruen hans, Stratonica. Den myrdede kongens datter, Laodice, er gift med den ruinerte adelsmannen, Nicomede, som nå redusert til å jobbe som gjeter, mens hennes bror, Mitridate Eupatore, har søkt tilflukt i Egypt. Mitridate og hans hustru, Issicratea, ankommer hoffet til Pontus forkledd som egyptisk ambassadør. De lover Mitridates hode til den fraranede kongen og dronningen til gjengjeld for fred mellom Egypt og Pontus. Mitridates mor aksepterer døden til ​​sin egen sønn. Mitridate treffer sin søster Laodice og avslører sin sanne identitet. Mitridate og Issicratea myrder Farnace og Stratonica, og Nicomede kunngjør til folket at deres rettmessige kongen skal vende tilbake.
Malmesbury Abbey

Malmesbury Abbey var et kloster i Malmesbury, Wiltshire i England.
Det ble grunnlagt av Maidulph, som døde i 675. Etterhvert ble den benediktinske regel ble raskt innført. Det var viet til apostlene Peter og Paulus. I 1160 begynte arbeidet med hovedbygningen, og det var stadig byggeaktivitet inntil det 16. århundre.
Klosteret ble oppløst av Henrik VIII i 1536 i forbindelse med reformasjonen.
Blant kjente personer som levde i klosteret var historikeren William av Malmesbury, og matematikeren og astrologen Eilmer av Malmesbury som tidlig i det 11. århundre konstruerte en primitiv hangglider.
Liv Thorsen

Teaterkarriere

Thorsen scenedebuterte på Det norske teatret i 1959, med tittelrollen i Lars Bergs Maria. Samme høst ble hun elev ved Nationaltheatret, hvor hun fikk engasjement i 1960. Her utmerket hun seg i en rekke ungpikeroller, blant annet Hedvig i Vildanden (Bilde), Kaja i Byggmester Solness og Laura i Glassmenasjeriet. Fra 1969 var hun med i teatrets oppsøkende virksomhet, som kulminerte i gruppearbeidene Svartkatten og Pendlerne i 1971-74. Hun var også en av støttespillerne i etableringen av Torshovteatret. 
Thorsen medvirket i rundt 100 oppsetninger på Nationaltheatret. Blant de nyere kan nevnes Don Juan (1990), Pygmalion (1992), Onkel Vanja (1994) og Stort og smått (1998) – hennes siste opptreden ved teatret.

Film og TV

Hun filmdebuterte 1958 i filmen Ut av mørket og har senere mindre og større roller i filmer som Anja Breiens Voldtekt (1971), Sønner av Norge kjøper bil (1962), Alle tiders kupp (1964), Karjolsteinen (1977) og For dagene er onde (1991).
På TV har hun blant annet medvirket i Fjernsynsteatrets To akter for fem kvinner (1976), og i krim-serier som SK 917 har nettopp landet (1984) og Dødelig kjemi (1992). Mest kjent er hun nok fra rollen som Elna i komiserien Mot i brøstet, som gikk sin seiersgang over store deler av 90-tallet på TV 2. Hun hadde aldri noen fast rolle der, men hadde flerfoldige gjesteopptredener som moren til Nils i alle de årene serien gikk.
Liv Thorsen blir ofte forvekslet med sin navnesøster Liv Borg Thorsen (født 1923), som også er skuespiller og instruktør.
Nelsonøya

Nelsonøya er ei øy som utgjør en del øygruppen Sjuøyane helt nord på Svalbard. Øya ligger 1 km sørvest for Parryøya, nord av Nordaustlandet, i Gustav V Land. Den er en del av Nordaust-Svalbard naturreservat.
Arealet av øya er omkring 0,1 km².